TÄNAVAKARJANE
Kristlane on uuestisündinud inimene.
Sellist kristlast, kes pole ülalt uuestisündinud, ei saa olla.
See tähendab seda,
et ristiusk ei tugine mingile põhimõttele või mõtteviisile.
Tegu pole mingi filosoofiaga, mille järgi püüame elada ja olla head.
Kahjuks on aga kristlase tähendus käinud kõvasti alla.
Ühest küljest on kogu Euroopa kristlik, tuginedes kristlikele alustele.
Mis tähendab seda, et kui inimene sünnib, saab ta koheselt mingi kiriku liikmeks.
Seetõttu inimesed ütlevadki,
et on kristliku maa kodanikud ja seeläbi ka kristlased.
Aga piibellikult pole see tõsi.
Piibli kohaselt on kristlane see, kes on uuestisündinud ülalt e. taevast.
Piiblis on kaks Testamenti - Uus ja Vana
ja neist kõigist jookseb läbi üks sõnum, mis on järgmine:
Jumal lõi maailma ja inimese
ja kogu loodu alguses oli Jumalal ja inimesel isiklik suhe.
Inimene oli loodud Jumala lapseks, et elada koos Temaga.
Kui aga inimene tegi pattu ja astus välja Jumala tahte alt,
jäi ta ka ilma Jumala aust ehk Jumala ligiolust või suhtest Temaga.
See tõi inimesele kaasa vaimse surma.
Vaimne surm tuli maailma Aadama kaudu.
Kuid ühe isiku, Jeesuse Kristuse kaudu,
on kõigil, kes Temasse usuvad, siiski võimalik saada osa elust.
Seetõttu on oluline mõista, et kristlane on see inimene,
kelle kivine süda on muudetud taas elavaks.
Kõik siinse maailma inimesed, kes elavad ilma Jeesuseta,
omavad kivist südant.
See ei tähenda, et nad on tundetud ega oska armastada.
See tähendab pigem seda, et neil puudub suhe Jumalaga
ja Piibli kohaselt lahutavad nende patud neid Jumalast.
Kuid Jeesus tuligi maailma selleks,
et surra ristil koos meie kivistunud südametega.
Ja Ta tõusis surnuist üles selleks, et me võiks saada elava südame.
See ongi ristiusu põhisõnum -
et inimene, kes enne elas lahus Jumalast, võib kogeda taas ühtsust Temaga.
Ja selleks on vaid üks tee - Jeesus Kristus.
Jeesus ütles: "Mina olen tee ja tõde ja elu
ja keegi ei pääse Isa juurde muidu kui minu kaudu."
Ta avab meile ligipääsu Jumala ligiollu;
Ta avab meile Jumala au, millest kõik patused ilma jäävad.
Kui inimene sünnib vaimselt uuesti, kogeb ta ka muutust oma elus.
Ta kogeb oma südames üht muutust.
See on ühest küljest väga lihtne asi,
aga samas vaimne reaalsus,
mida ei saa mõista ilma, et Jumal ei anna meile sellest arusaamist.
Seetõttu on mu palve, et kui praegu me saadet vaatad,
et sa võiksid mõista, et vajad seda elavat südamet,
et olla ka päriselt kristlane ja pääseda taevasse.
Sa pead sündima uuesti ülalt Jumala Vaimu läbi.
2 Korintlastele 5:17-19 ütleb:
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud.
See kõik on Jumalast, kes meid on enesega Kristuse läbi lepitanud
ja andnud meile lepitusameti;
kuna see oli Jumal, kes Kristuses lepitas maailma enesega
ega arvestanud neile nende üleastumisi ning on pannud meisse lepitussõna."
Ehk siis Jumal on lepitanud meie kivise südame läbi Kristuse ristitöö
ega pea meeles meie patte, kui usume Temasse ja sellesse sõnasse.
Jeesus, kes sai ristil patuks meie eest,
tähendab seda, et see me kivine süda,
mis ei saa elada Jumala ligiolus, ilma, et see hukka mõistetaks.
Seetõttu Ta pakkus meile vahetuskaubaks lihase südame
ehk oma õigsuse ja suhte Jumalaga.
Ta andis meile Jumala ees sama positsiooni, mis Tal endal on.
See on evangeeliumi sõnum, mis muudab inimest seespoolt väljapoole.
Mis muudab vaimselt surnud inimese elavaks
ja taastab ta suhte Jumalaga.
Ehk kallis vaataja, see on see koht, kus teha ka oma elus üks otsus ja valik.
Kui tahad, võid just nüüd ja praegu saada usklikuks ehk kristlaseks.
Võid just praegu vahetada oma kivise südame elava vastu.
Võid just nüüd sündida uuesti.
Võttes Jeesuse vastu ja kutsudes Ta oma südamesse,
võimegi kogeda uuestisünni imet.
Kõik meie patud kustutatakse igaveseks ja me saame puhta südametunnistuse.
Me saame Jumala lasteks,
mistõttu on oluline, et võtad seda tõsiselt.
Nii et kui tahad saada usklikuks; tõeliseks ja mitte vaid nimekristlaseks;
kui tahad järgida Jeesust, siis palu minu järel järgnevat palvet.
Või palu oma sõnadega.
Tähtis on, et teed seda kogu südamest, andes oma elu Jeesusele.
Kallis Jeesus,
tänan Sind, et kandsid ristile mu patu, needuse ja kivist südame.
Jeesus, tule mu südamesse ja kingi mulle uus süda ning elu.
Ma tahan sündida uuesti ülalt, saades Jumala lapseks.
Jeesus, tule mu ellu ja muuda see.
Ja juhi mu hing taevasse, kui üks päev on aeg maa pealt lahkuda.
Jeesus kuuleb su palvet.
Ja vahet pole, kui sõnad läksidki ehk pisut sassi,
sest loeb see, mida südames palve ajal mõtleme.
Ole õnnistatud ja kui palusid selle palve, võta ühendust TV7'ga.
Anna teada oma palvest ja me saadame sulle vajalikku lugemist.
Ole õnnistatud!
Tõlge: Anne-Ly Raukas